# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **COMUNA UDESTI**, cu sediul în Comuna Udești, Judetul Suceava, ...., înregistrată la APM Suceava cu nr. 9008/16.09.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.07.2017, că proiectul “**Infiintarea sistemului de alimentare cu apa si a sistemului de canalizare in comuna Udești, judetul Suceava**” propus a fi amplasat în comuna Udești, sat Udești, judetul Suceava, nu se supune evaluării impactului asupra mediului şi **se supune evaluării adecvate**.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10 lit.b si pct.11 lit.c;

 b) proiectul face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

 c) mărimea proiectului: se propune realizarea urmatoarei investitii:

 ***Sistem de alimentare cu apă a comunei Udești***

Captarea se realizează din acviferul subteran, printr-un front de captare (6 foraje) situat în nordul localităţii Udeşti, amplasat pe malul drept al cursului de apă Suceava.

Adâncimea la care este localizat acviferul este de aproximativ 110 m. Pentru o bună securitate privind calitatea apei – din punct de vedere biologic şi bacteorologic – în zona rezervorului de înmagazinare a fost prevăzută o staţie de dezinfecţie a apei.

Fiecare foraj din zona captării a fost prevăzut cu împrejmuire, perimetru rectangular – pătrat 20mx20m, care delimitează perimetrul de protecţie sanitară cu regim sever. Apa este ridicată prin 6 pompe submersibile, câte una pentru fiecare foraj, într-un rezervor R; parametrii pompei submersibile Op≈0.5 l/s, Hp=330 mCA.

Conductă de aducţiune apă de la frontul de captare la rezervor R: L= 6375m, PEHD, PE100 conform tabelului de mai jos

Caracteristici conductă de aducţiune



Rezervorul R şi staţie de dezinfecţie.

1. *Rezervorul are un volum V=200mc*, este de tip metalic suprateran, situat în partea de Sud a localităţii Udeşti, la Cota teren=394 m; rezervorul R va deservi gravitaţional consumatorii din localitatea Udeşti.
2. *Staţia de dezinfecţie* a apei potabile este prevăzută cu echipament de clorinare cu hipoclorit de sodiu.

Echipamentul de dezinfecţie este amplasat într-un container metalic, propus a se situa în incinta împrejmuită a rezervorului (perimetrul de protecţie sanitară cu regim sever); împrejmuirea este situată la minim 10m de construcţiile: rezervor şi container-adăpost echipament de dezinfecţie. Agentul dezinfectant-hipocloritul se administrează pe conducta de aducţiune la rezervor, în incinta container, amplasat înainte de intrarea apei în rezervorul de înmagazinare. La ieşirea apei din rezervor este prevăzut o instalaţie-dipozitiv tip analizor (parte componentă a echipamentului de dezinfecţie) care monitorizează administrarea dozei de. Echipamentul de dezinfecţie corespunde debitului la sursă (aproximativ 3.0 l/s), prelevat în etapa I, 10 ani.

Reţeaua de conducte de distribuţie a apei potabile la consumatorii din localitatea Udeşti este de tip ramificat, se va realiza din PEHD, PE 100 având diverse presiuni şi diametre conform tabelului de mai jos

Reţeaua de conducte de distribuţie Udeşti: lungimi, presiuni, diametre



- Reţea de conducte de distribuţie efectiva = 5823m

- Reţeaua de distribuţie apă potabilă cuprinde 55 cămine (pentru vane de linie, golire, aerisire, rupere de presiune), 281 branșamente la consumatori.

- La nivelul reţelei de distribuţie din localitatea Udeşti au fost prevăzuţi, un număr de 43 hidranţi supraterani pentru stingere incendii.

***Sistemul de canalizare a apelor uzate din localitatea Udeşti***

Apele uzate sunt preluate prin intermediul a 9 canale (conducte) colectoare şi transportate la staţia de epurare.

Reţeaua de canalizare are următoarea structură:

-1 canal colector principal CP;

-6 canale colectoare secundare CS de ordinul I;

-2 canale colectoare secundare CS de ordinul II;

-4 staţii-cămine de pompare apă uzată;

-conductele de refulare aferente pompărilor;

-281 branșamenete la rețeaua de canalizare a consumatorilor.

Reţeaua de canalizare se dispune pe o lungime totală de ≈ 5715m şi necesită un număr de ≈152 cămine de vizitare, 4 cămine de pompare ape uzate (fiecare cămin de pompare apă uzată dotat cu P+1, pompe cu tocător=8 pompe) şi o staţie de epurare.

Comparând lungime reţea de distribuţie LRD=5823m cu lungime reţea de colectoare canalizare LRC=5715m, rezultă diferenţa=108m, aferentă zonelor de separaţie a curgerii gravitaţionale specifice reţelei de canalizare. Aceste zone de separaţie implică întreruperi ale reţelei de canalizare, rezultând o valoare mai mică a acesteia comparativ cu reţeaua de distribuţie a apei la consumatori.



***Statie de epurare***

Apele uzate menajere colectate din reţeaua de canalizare se vor trata printr-o staţie de epurare tip modular-compactă, Qziuzat=150mc/zi, ce se va amplasa în partea de Nord a localităţii Udeşti, apele epurate fiind evacuate în emisar, raul Suceava.

Echipamentul de epurare este compus din:

- Modul tehnologic de echipamente;

 - Sistem modular de epurare mecano-biologică;

 - Instrumente de măsură;

 - Modul de comandă şi automatizare;

Înainte de evacuarea spre emisar apa epurată se tratează pentru dezinfecţie cu hipoclorit de sodiu sau cu ultraviolete – opţional.

*Materialele prevăzute în proiectele de extindere trebuie să deţină agremente CE.*

1. Motivele care au stat la baza luării deciziei etapei de încadrare în procedura de evaluare adecvată sunt următoarele:
2. Proiectul face obiectul prevederilor OM nr.19/2010 privind evaluarea adecvata a efectelor potentiale asupra planurilor sau proiectelor asupra ariilor naturale protejate de interes comunitar, deoarece intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare amplasamentul acestuia fiind situat in **ROSCI0380 Raul Suceava Liteni**;
3. Obiectivul investitiei este propus a fi implementat in zona geografica sensibila, amplasamentul fiind in **ROSCI0380 Raul Suceava Liteni**;
4. Necesitatea stabilirii daca proiectul propus afecteaza aria protejata Natura 2000 **ROSCI0380 Raul Suceava Liteni**;

*Pentru continuarea procedurii de reglementare, veti prezenta:*

* *Studiu de evaluare adecvata pentru proiectul propus, care va fi intocmit in conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,